Ծրագրին իրենց բաժինն են ունենալու նաեւ «Էլպիս Ֆերահեան» մանկապարտէզի երգչախմբի սանուկները։ Այդ առիթով թւականիս երկուշաբթի 12 մարտի առաւօտեան եւ հինգշաբթի 15 մարտի երեկոյեան առաջնորդական փոխանորդ՝ գերշ. Տ. Մակար եպս. Աշգարեանը ընկերակցութեամբ Ս. Սարգիս եկեղեցու Եկեղեցական խորհրդի ատենապետուհի՝ տիկ. Շաքէ Եղիայեանի, այցելեց թէ՛ մանկապարտէզ եւ թէ «Անահիտ» միութեան սրահ, ու ներկայ գտնւեց երեխաների փորձին։ Սրբազան Հայրը շատ գողտրիկ զրուցեց մանկապարտէզի երեխաների հետ, նրանց հետ խօսեց, երգեց, քաջալերեց, գնահատեց ու շնորհաւորեց ու իր հայրական սրտի խօսքն ու օրհնութիւնները փոխանցեց թէ տեսչական կազմին եւ թէ բալիկներին, նոյնը կատարեց նաեւ մեծերի փորձերին ներկայ գտնւած ժամանակ, որոնց յաւելեալ տեղեկութիւններով լուսաբանեց կատարւելիք համերգի, ներկայացւած երգերի, նրանց ունեցած հոգեւոր իմաստին ու արժէքին, յօրինումներին ու հեղինակների մասին, միաժամանակ փոխանցելով Առաջնորդ Սրբազան Հօր՝ գերշ. Տ. Սեպուհ Ս. արք. Սարգսեանի գնահատանքը, ուրախութիւնը, հայրական սէրը, բարեմաղթութիւններն ու օրհնութիւնները։